open-index/open-wikipedia-markdown huggingface dataset:
Globočica (Kačanik)

**Globočica** () je naselje u opštini Kačanik na Kosovu i Metohiji. Atar naselja se nalazi na teritoriji katastarske opštine Globočica površine 1412 ha. Selo Globočica prvi put se pominje 1389. godine, kada ga je gospodar Andrejaš, sin kralja Vukašina i brat Marka (Kraljevića), priložio manastiru Sv. Andrije kod Skoplja. Selo je bilo slovensko, sa pravoslavnim življem i crkvom Sv. Nikole, koja je kasnije uništena do temelja. U Globočici danas više nema Srba.

## Demografija

Naselje ima albansku etničku većinu.
Broj stanovnika na popisima:

* popis stanovništva 1948. godine: 689
* popis stanovništva 1953. godine: 746
* popis stanovništva 1961. godine: 703
* popis stanovništva 1971. godine: 685
* popis stanovništva 1981. godine: 965
* popis stanovništva 1991. godine: 1029
Gornje Korminjane

**Gornje Korminjane** () je naselje u opštini Kosovska Kamenica na Kosovu i Metohiji. Po zakonima samoproglašene Republike Kosovo naselje se nalazi u sastavu opštine Ranilug. Atar naselja se nalazi na teritoriji katastarske opštine Gornje Korminjane površine 667 ha. Nalazi se istoku Kosova u Kosovskom pomoravlju, duž toka reke Binačke Morave, u podnožju brda Butka, Šanak i Čuka. Od administrativnog prelaza sa Srbijom - Končulj je udaljeno 3-4 kolometra. Iznad sela, u brdima, pronađeni su ostaci starog naselja. Tu se nalazi i manastir Izmornik, jedini u ovom delu Kosovskog pomoravlja. U blizini sela se nalazila stara srpska crkva. Danas u selu postoji crkva Presvete Bogorodice sagrađena krajem 18. ili početkom 19. veka koja je proširena sredinom 19. veka i oslikana 1870. godine.

## Poreklo stanovništva po rodovima
Podaci iz 1929

* Vučkovići (3 k., Sv. Đorđe Alimpije), starosedeoci iz Šticara.

* Svrakići (1 k.), Matići (3 k.) i Zajčevići (9 k.), svi slave Sv. Đorđa Alimpija; i svi su starosedeoci iz Šticara.

* Pavlićevi (4 k., Sv Đorđe Alimpije) su nepoznate starine; prihvatili ih Vlajkovići u Donjem Korminjanu i oženili: oko 1830. godine su preseljeni iz Donjeg Korminjana.

* Kamiševići (6 k., Sv. Đorđe Alimpije). Starinom su iz Gornje Šipašnice, kao i njihovi srodnici Kamiševići u Donjem Korminjanu. Doseljeni su u Šticare zbog zuluma oko 1780. godine.

* Slavkovci (8 k., Sv. Nikola), doseljeni u Šticare oko 1820. godine, iz vranjskog kraja.

* Totići (2 k., Sv. Arhanđeo), doseljeni iz Vitine oko 1830. godine. S Totincima iz Donjeg Korminjana su zajedničkog porekla.

* Ćosići (4 k., Sv. Nikola), preseljeni iz Raniluga oko 1830. godine.

* Đurđići (1 k., Sv. Đorđe). Starinom iz Dobrosina; doseljeni oko 1830. godine zbog zuluma.

* Baba-Janjići (3 k., Sv. Nikola), preseljeni iz Raniluga oko 1850. godine kao sluge. Prezime im je po nekoj čuvenoj Baba Jani.

* Dezići (1 k., Sv. Mina), preseljeni iz Raniluga kao sluge kad i Baba-Janjići.

* Mickovići (2 k., Sv. Nikola), preseljeni iz Raniluga kao sluge od roda Tanaskovića kad i Baba-Janjići. Starinom su iz prilepskog kraja.

* Miličići (3 k., Sv. Nikola). Doseljeni iz Kololeča oko 1870. godine.

* Stojilkovci (1 k., Sv. Petka), doveo ih gospodar za sluge iz Donje Šipašnice oko 1880. godine.
* Mendžisci (4 k., Sv. Arhanđeo), doseljeni iz Nesvrte kod Surdulice posle Vlajkovića u Donje Korminjane,nakon toga se preselili u Gornje Korminjane.Prezime im je po mehandžiluku njihovih predaka

## Demografija

Naselje ima srpsku etničku većinu.
Broj stanovnika na popisima:

* popis stanovništva 1948. godine: 509
* popis stanovništva 1953. godine: 529
* popis stanovništva 1961. godine: 568
* popis stanovništva 1971. godine: 572
* popis stanovništva 1981. godine: 545
* popis stanovništva 1991. godine: 545

## Nacionalni sastav

### Popis [[1981]].

### Popis [[1971]].

### Popis [[1961]].

## Reference
Gornja Bitinja

**Gornja Bitinja** () je naselje u opštini Štrpce na Kosovu i Metohiji. Atar naselja se nalazi na teritoriji katastarske opštine Gornja Bitinja površine 934 ha.
 
## Historija
Selo se prvi put pominje u otomanskom popisu uz 1455. godine kao veliko naselje sa 47 srpskih kuća i dva seoska popa. U selu se nalazila stara crkva posvećena Svetom Đorđu. Prema očuvanom delu zapisa u apsidi, ktitorka je bila izvesna Jelena. U podu crkve su ostale dve mermerne ploče sa klesanim ornamentima i kraćim zapisom, koje podsećaju na ploče mozaičkog poda crkve kralja Milutina u Hilandaru. Na ostacima ove crkve je 1920. godine izgrađen novi hram. U crkvi Svetog Đorđa je najverovatnije bilo sačuvano poznato Prizrensko jevanđelje na pergamentu iz XIII veka sa 36 minijatura. Narodna biblioteka u Beogradu je otkupila ovo jevanđelje od skopskog antikvara Hadži Jordana, koji ga je pronašao. Prilikom nemačkog bombardovanja Beograda 6. aprila 1941. godine, jevanđelje je izgorelo u velikom požaru.

U mestu se nalazi stara kamena ploča iz XIV veka u koju je kasnije (1592) uklesan natpis.
## Poreklo stanovništva po rodovima
Podaci iz 1938

**Srpski rodovi**:
* Simanovci (6 kuća, sv. Toma), doseljeni sredinom XVIII veka od Gusinja u Crnoj Gori.
* Popovići (18 kuća, sv. Dimitrije). Starinom su iz Crne Gore, odakle su se iselili u Metohiju u selo Mušutište, pa su se odatle, krajem XVIII veka, preselili u sirinićko selo Berevce. Neki su ostali tamo, a neki se odmah preselili u Gornju Bitinju.

**Albanski rodovi**:
* Kačiki (18 kuća), doseljeni iz severne Albanije, iz fisa Sopa, u drugoj polovini XVIII veka.
* Matoš (9 kuća), preseljeni oko 1830. godine iz sela Koštanjeva, pripadaju fisu Sopa. Starinom su iz severne Albanije.

## Demografija

Naselje ima mešovit srpsko-albanski nacionalni sastav.

## Povezano
* Štrpce

## Reference

## Vanjske veze
* Mape, aerodromi i vremenska situacija lokacija (Fallingrain)

__BEZSADRŽAJA__
Gornje Nerodimlje

**Gornje Nerodimlje** () je naselje u opštini Uroševac na Kosovu. Atar naselja se nalazi na teritoriji katastarske opštine Gornje Nerodimlje površine 1107 ha.

## Historija

Gornje Nerodimlje je staro i veliko selo. Prvi put se pominje u Gračaničkoj povelji srpskog kralja Stefana Uroša Milutina iz 1311-1316. godine. U Nerodimlju se nalazio dvorac Stefana Dečanskog, u kome je 1330. godine pisana Dečanska hrisovulja. Car Dušan i car Uroš imali su svoje dvorove u obližnjoj tvrđavi Gornji i Donji Petrič, i odatle su izdali mnoge povelje, pisma i druga akta.

U porti nerodimljske crkve Svetih Arhanđela 1321. godine je umro kralj Stefan Uroš Milutin i odatle je bio prenet u svoju zadužbinu - manastir Banjsku. U Nerodimlju je 1371. godine umro i poslednji potomak iz loze Nemanjića - car Uroš. Godine 1705. njegovo telo je preneto u fruškogorski Manastir Jazak. Po turskom popisu iz 1455. godine u Nerodimlju je bilo 71 srpsko domaćinstvo i dva pravoslavna popa. U selu se nalazi nekoliko hramova i crkvišta. Manastir i crkva Svetih Arhanđela potiču iz XIV veka, a obnovljeni su 1700. godine. Do pre 1975. godine iznad crkve je raslo gorostasno stablo crnog bora, koje je, prema predanju, svojom rukom zasadio kralj Dušan 1336. godine. Iznad Gornjeg Nerodimlja, u jednom zaseoku, nalazi se crkva Uspenja Presvete Bogorodice ili manastir Svetog Uroša. Po tradiciji, manastir je krajem XIV veka podigla carica Jelena na grobu svog jedinca cara Uroša. Iz ove crkve prenete su careve mošti u Jazak. U selu se još nalaze ostaci crkve Svetog Nikole i temelji triju crkava nepoznatih svetitelja.

## Demografija

Naselje ima albansku etničku većinu.

       
## Reference

## Povezano
* Nerodimlje
Godanca

**Godanca** (srpskohrvatski: *Godance*; ćirilica: Годанце), selo na Kosovu u općini Gllogoci.

## Geografija

Atar naselja se nalazi na teritoriji katastarske opštine Godance površine 371 ha.

## Historija

Pod nešto drugačijim imenom ovo selo se prvi put pominje 1365. godine u darovnici srpskog gospodara Vuka Brankovića manastiru Hilandaru na Svetoj gori. U turskom popisu rađenom 1455. godine zapisano je da u selu živi 30 srpskih porodica, sa pravoslavnim popom. Do 17. veka Godance je imalo srpsku crkvu.

## Stanovništvo

Naselje ima albansku etničku većinu.

## Reference
Gojbulja

**Gojbulja** () je naselje u opštini Vučitrn na severnom delu Kosova i Metohije. Atar naselja pripada teritoriji katastarske opštine Gojbulja površine 692 ha. Selo se nalazi u podnožju Kopaonika. Po turskom popisu iz 1455. godine imalo je 33 srpske kuće i crkvu koja je verovatno bila posvećena Svetoj Petki. U istorijskim izvorima pominje se zaselak Batvare, u kome sačuvani ostaci srpskog groblja iz prve polovine 18. veka. Na novijem groblju, nalaze se ostaci stare crkve, na čijim temeljima je godine 1986. podignuta i osveštana nova crkva Sv. Petke. Ostaci stare crkve, čiji je ktitor kralj Milutin i staro groblje upisani su u registar spomenika kulture 1965. godine.

U Gojbulji sada živi oko 60 srpskih porodica u albanskom okruženju

## Demografija

Naselje ima srpsku etničku većinu.
Broj stanovnika na popisima:

* popis stanovništva 1948. godine: 449
* popis stanovništva 1953. godine: 502
* popis stanovništva 1961. godine: 482
* popis stanovništva 1971. godine: 473
* popis stanovništva 1981. godine: 420
* popis stanovništva 1991. godine: 454

## Reference
Vrelo (Istok)

**Vrelo** (do 1992. godine zvaničan naziv Vrela) () je naselje u opštini Istok na Kosovu i Metohiji. Atar naselja se nalazi na teritoriji katastarske opštine Vrelo površine 2374 ha. Prvi pomen Vrela datira iz 1397. godine, kada je srpska kneginja Milica priložila manastiru Dečanima vreoski zaselak. U popisu iz 1485. godine pominje se tamošnji manastir Bogorodice Hvostanske, sa pet kaluđera u njemu. Jedno vreme manastirom je upravljao budući srpski patrijarh Makarije Sokolović. U blizini manastira se nalaze ostaci bezimenog utvrđenja, a visoko u stenama Crvenog Krša je otkriveno nekoliko isposnica.

## Demografija

Naselje ima albansku etničku većinu.

Broj stanovnika na popisima:

* popis stanovništva 1948. godine: 1359
* popis stanovništva 1953. godine: 1459
* popis stanovništva 1961. godine: 1621
* popis stanovništva 1971. godine: 2125
* popis stanovništva 1981. godine: 2601
* popis stanovništva 1991. godine: 3050
Vrbnica (Kosovska Mitrovica)

**Vrbnica** () je naselje u opštini Kosovska Mitrovica, Kosovo i Metohija, Republika Srbija.

## Stanovništvo

 

## Reference
Gadiš

**Gadiš** ( ili *Gadishi*) je naselje u opštini Gnjilane, Kosovo i Metohija, Republika Srbija.

## Stanovništvo

## Reference
Vrnavokolo

**Vrnavokolo** (; do 1975 — Vrnaokolo) je naselje u opštini Vitina, Kosovo i Metohija, Republika Srbija.

## Stanovništvo

 

## Reference
Vrtomica

**Vrtomica** (Vrtolnica) () je naselje u opštini Kačanik, Kosovo i Metohija, Republika Srbija.

## Stanovništvo

 

## Reference
Gedža

**Gedža** ili **Gedže** ili **Geđe** ( ili *Gexha*) je naselje u opštini Orahovac, Kosovo i Metohija, Republika Srbija. U blizini se nalaze ostaci većeg utvrđenja koje se datira u IX ili X veka i za koje pojedini naučnici smatraju da se radi o Dostinici, prvoj prestonici Srbije.

## Demografija

## Reference

## Povezano
* Orahovac
* Gradište Geđe
Vidanje

**Vidanje** je naselje u opštini Klina, Metohija, Republika Srbija.

## Geografija
Nalazi se na dva kilometra od jezgra grada. Selo je smešteno u podnožju brda koje se uzdiže u središnjem delu Metohije. Seoski atar je ograničen Belim Drimom. Selo je podeljeno na dva zaseoka *Poljce* i *Paskalicu*. Stanovništvo se uglavnom bavi poljoprivredom, uzgajanjem pšenice, ječma i ovasa. Plodna polja imaju izgrađen čitav irigracioni sistem kako bi usevi bili što kvalitetniji a žetva što bogatija.

## Historija
U seoskom polju nalaze se ostaci stare pravoslavne crkve, porušene u vreme Šipnije (period okupacije Metohije od strane Italije.

## Stanovništvo
U selu je najstarija porodica Vučinović dok je najbrojnija Šarković. Pre rata 1999. u selu je živeo veliki broj Srba sve do 17. juna kada su srpske porodice proterane a selo spaljeno i porušeno. Godine 2004. u selu su obnovljene prve srpske kuće. Povratak je bio spor ali zahvaljujući Vladi Republike Srbije i Danskog saveta u selu ima oko 60 srpskih, i 10 albanskih (katoličkih) kuća.

## Obrazovanje
U selu postoji i škola na srpskom jeziku koja funkcioniše po planu Republike Srbije. Školu je osnovala učiteljica *Milanka Šarkovi*ć sa četvoro seoske dece. Sada u školi ima 16 đaka a u selu oko 20 mladih.
Srbi sada žive u teškim uslovima okruženi žicama i bez slobode kretanja.
Vërboci

**Vërboci** (srpskohrvatski: *Vrbovac*; ćirilica: Врбовац), selo na Kosovu u općini Gllogoci.

## Stanovništvo

## Reference
Vrella (Lipjani)

**Vrella** (srpskohrvatski: *Vrelo*; ćirilica: Врело), selo na Kosovu u općini Lipjani.

## Geografija
Nalazi se 17 km od Prištine.

## Stanovništvo

## Reference
Gornja Gušterica

**Gornja Gušterica** (albanski: *Gushterica e Epërme*; ćirilica: Горња Гуштерица), selo na Kosovu u općini Gračanica.

## Geografija

Nalazi se na četrnaest kilometara od Prištine. Reljef naselja je pretežno ravničarsko-brdovit, gde se prema istoku uzdiže u planinski lanac. Površina atara iznosi 635 ha. Podeljena je načetiri mahale: Gornju, Donju, Grbljaču i Trolu, od kojih su dve poslednje nastale posle 1930. god., nakon premeštanja pojedinih porodica zbog ugroženosti od poplava.Prvobitno je predstavljala jedno naselje - Gušterica, koje se navodi u Gračaničkoj povelji 1314—1316. i poveljama kralja Milutina i cara Dušana (1331), sa sada samostalnim selom Donjom Guštericom. Kroz naselje prolaze 2 reke, jedna koja se zove Janjevka, čiji je izvor u blizini sela Janjeva, odnosno sa planine Žegovac. Janjevka se u svom toku prema zapadu uliva u Sitnicu, čije se korito pruža na nepun kilometar daljine od Lipljana. I druga koja se zove Stara Reka, koja ima izvor u okolini mesta Oklap, takođe na planini Žegovac.

## Klima
Klima ovog naselja je umereno kontinentalna sa hladnim zimama i toplim letima. Maksimum padavina je u prolećnim i jesenjim mesecima, dok je minimum padavina za vreme letnjih meseci kao što su: Jul i Avgust.

## Stanovništvo

## Reference

## Vanjske veze
* Gornja Gušterica
Vrućevce

**Vrućevce** () je naselje u opštini Kosovska Kamenica, Kosovo i Metohija, Republika Srbija.

## Stanovništvo

## Nacionalni sastav

### Popis [[1981]].

### Popis [[1971]].

### Popis [[1961]].

## Reference

## Povezano
* Opština Kosovska Kamenica
Globočica (Gora)

**Globočica** je naselje u opštini Gora na Kosovu i Metohiji. Po zakonima privremenih institucija Kosova ovo naselje je u sastavu opštine Dragaš. Globočica je goransko selo u Gori.

## Demografija

Naselje ima goransku etničku većinu.

Broj stanovnika na popisima:

* popis stanovništva 1948. godine: 
* popis stanovništva 1953. godine: 
* popis stanovništva 1961. godine: 
* popis stanovništva 1971. godine: 
* popis stanovništva 1981. godine: 
* popis stanovništva 1991. godine:
Gornje Selo (Prizren)

**Gornje Selo** je naselje u opštini Prizren u Metohiji, na Kosovu i deo je Sredačke župe. Udaljeno je 18 kilometara istočno od Prizrena. Selo ima oko 300 stanovnika. Selo je relativno razbijenog tipa.

## Historija
Gornje Selo se prvi put pominje u svetoarhanđelskoj povelji srpskog cara Stefana Dušana iz 1348. godine.

U selu se nalazi grobljanska crkva Svetog Đorđa. Delom očuvane freske rad su prizrenskih majstora iz 16. i 17. veka. Sačuvano je i nekoliko dosta oštećenih ikona iz 17. veka. Zanimljiv je timpanon nad južnim vratima. Rađen je u jednom komadu kamena, na kome su u plitkom reljefu uklesani rascvetali krst i dve simetrično postavljene ptice. Ovaj timpanon predstavlja daleki i pozni odsjaj nekada bogato skulptovanih srednjovekovnih portala.

Interesanatno za ovo selo, kao i za celu Sredačku župu da je muško stanovništvo od perioda kada je selo potpalo pod Tursku vlast pa do oslobođenja 1912. godine odlazilo na pečalbu u prekookeanske zemlje.

## Geografija

Okruženo je planinskim vencem Šar planine. Južno uz graničnu liniju sa Mekedonijom, izdiže se masiv Gužibaba, jugoistočno je potez Peskovi, a istočno je planinska kosa Devedenica. Severoistočno je planinski prevoj Prevalac, Sa severne strane sela prostire se planinski masiv Ošljak. Kroz selo protiče Prizrenska Bistrica.

## Poreklo stanovništva
Selo je 1947. godine imalo 100 kuća: Srbi pravoslavci (29 kuća) i Muslimani (71 kuća ). Preci svih rodova su stari doseljenici iz okoline Prizrena, sa Kosova, iz Kičeva i okoline Skoplja.

Do 1999. godine srpsko stanovništvo je uglavnom živelo u Gornjoj mahali, dok su na ulazu u selo, u Donjoj mahali većinom živeli muslimani. Sada, u donekle obnovljenim kućama živi samo sedam srpskih porodica, sa po jednim ili dva člana, uglavnom starijih ljudi. Većinski živalj čine Muslimani.

## Napomene

## Povezano
* Sredačka Župa

## Reference

## Vanjske veze
Grabovac (Zvečan)

**Grabovac** () je naselje u opštini Zvečan na Kosovu i Metohiji. Atar sela se nalazi na teritoriji katastarske opštine Zvečan i  površine je 260 ha, po opštinskoj proceni 235 ha.

## Geografija
Selo Grabovac se nalazi na magistralnom putu Kosovska Mitrovica-Kraljevo, na 5&nbsp;km od Kosovske Mitrovice i 2&nbsp;km severno od Zvečana. Kroz Grabovac protiče reka Ibar, dok se sa druge strane oslanja na brdo (iza kojeg leži manastir Sokolica iz 14. veka) ispod vrha koji se zove Gospođin vrh, a poznat je i kao Ljuljaška. Brdo koje se nalazi iznad sela naziva se Gospođin vrh, upravo zbog manastira Sokolica, koji je posvećen presvetoj Bogorodici. Meštani to brdo još i nazivaju Ljuljaška, zbog stena na samom vrhu, koje se i pri najmanjem vetru ljuljaju. Većina kuća je podignuta duž magistaralnog puta. Grabovac je podeljen na tri male: Savić mala(u sredini), Katić mala (prema Kraljevu) i „pod kraj“ ili Moračani (prema Kosovskoj Mitrovici). Seoska slava je sveti car Konstantin i carica Jelena. Najčešća slava među Grabovačkim porodicama je Sveti Luka.

Selo ima četvororazrednu školu u okviru osnovne škole *Vuk Karadžić* iz Zvečana.
Zahvaljujući magistralnom putu koji prolazi kroz selo dobro je povezano sa Zvečanom i drugim mestima. Za selo je značajno i što u blizina protiče reka Ibar. Selo je povezano na gradski vodovod, a delovi imaju seoske vodovode. U selu postoji ostaci srušene Crkve posvećene Svetom caru Konstantinu. U neposrednoj blizini ostataka crkve, 2014. godine, meštani sela, kao i donatori iz cele R. Srbije, pa i sveta, započeli su izgradnju hrama posvećen Sv. Luki.

## Historija
Pod nazivom Grabovac ne pominje se u Svetostefanskoj povelji Kralja Milutina iz 1313. godine, ali i danas se plodna ravnica pored reke Ibar naziva „ Bano polje“. Selo se spominje u turskom defteru u oblasti Vuka Brankovića, gde se kaže da ima 25 domaćinstva.
Po jednom od narodnih predanja selo je pod prisilom iseljeno tokom velike seobe 1690. godine, a povratak srpskog stanovništva na vekovna ognjišta započinje krajem XVIII veka. Po drugom predanju selo je bilo živo i posle velike seobe Srba 1690.

## Demografija
	
Naselje ima srpsku etničku većinu.

Broj stanovnika na popisima:

* popis stanovništva 1948. godine: 400
* popis stanovništva 1953. godine: 445
* popis stanovništva 1961. godine: 525
* popis stanovništva 1971. godine: 528
* popis stanovništva 1981. godine: 542
* popis stanovništva 1991. godine: 561
* opštinska procena 2011. godine: 625

## Vanjske veze
* Internet prezentacija sela
Deçani

**Deçani** (srpskohrvatski: *Dečani*; ćirilica: Дечани), grad na Kosovu i središte istoimene općine Deçani.
	
## Historija

Dečani su poznati po manastiru Visoki Dečani, koji je podigao Stefan Uroš III Dečanski, i po isposnicama u ataru sela Belaje, od manastira uz levu obalu Dečanske Bistrice. Nalazi se na petnaestom kilometru puta Peć–Đakovica, udaljen dva kilometra od manastira.

Od oslobođenja od turske vekovne okupacije 1912. godine Dečani su bili u sastavu Kraljevine Crne Gore, do ujedinjenja sa Kraljevinom Srbijom 1918. godine.

Iznad varošice i manastira, na Kožnjarskoj reci podignuta je, pedesetih godina posle Drugog svetskog rata, hidroelektrana Kožnjar, a u neposrednoj blizini je odmaralište hotelskog tipa „Dečanski borovi”.

## Stanovništvo

## Reference
Goraždevac

**Goraždevac** je selo koje se nalazi kod Peći.

## Geografija
Goraždevac je najveće srpsko selo u Metohiji, koji prema izjavama tamošnjih meštana ima oko 1000 stanovnika srpske nacionalnosti. U naselju se nalazi i sedište SO Peć i Pećkog Okruga izmešteno posle građanskog rata u pokrajni 1999. godine. Do 1999. godine postojala je i tekstilna fabrika kao projekat fabrike u Peći „ KOPEKS“, ali je od 2000 do 2008. godine služila kao baza mirovnoj misiji NATO-a na Kosmetu KFOR-u. Ali od 2008 ostala je pusta kada su se vojnici KFOR-a premestili u najveću bazu u Pećkom okrugu u Belom Polju. U selu sada se nalazi Dom Zdravlja u kome se nalazi medicinsko osoblje: doktor opšte prakse, zubar, laborant i nekoliko medicinskih sestara. Nalazi se i Dom kulture, OŠ „Janko Jovićević“, Gimnazija „Sveti Sava“ (izmeštena iz Peći), Ekonomsko-trgovinska škola „Mileva Vuković“ (izmeštena iz Peći), Elektro-tehnička škola i Mašinska Škola (takođe izmeštene iz Peći), Pošta (pod upravom privremenih vlasti Kosova), Policijska Stanica (u kojoj se nalaze policajci KPS).

## Historija
Goraždevac se prvi put pominje u povelji kralja Stefana Prvovenčanog izdatoj oko 1220. godine manastiru Žiči. Po turskom popisu iz 1485. godine zabeleženo je da u selu ima 28 srpskih kuća, među kojima i dom srpskog popa. Selo je više puta bilo napadano od strane Albanaca, ali uvek bezuspešno. Sve do 13. avgusta 2003. godine kada su ubili dvoje, a ranili četvoro dece dok su se kupala na inprovizovanoj plaži reke Bistrici. Sve do dana današnjeg krivci nisu pronađeni. U selu postoje nekoliko izvora pijaće vode, spomenik stradalima u ratu na Kosovu, i deci kojoj je presečena mladost na Bistrici.

## Kultura
U selu se nalazi najstarija crkva brvnara u Srbiji, podignuta u 16. veku. Posvećena je Sv. Jeremiji. Na ikonostasu su sačuvane dveri iz 16. veka, a u crkvi nekoliko ikona, knjiga i sveštenih sasuda. Godine 1926. u blizini stare crkve je sagrađena nova crkva, posvećena Pokrovu Sv. Bogorodice.

Pokraj sela protiče Pećka Bistrica, rečica Birka, i takozvani „jaz“ u kome se svakog 14. maja okupa veći deo sela zbog običaja i dugovekone tradicije, kako bi im zaštitnik sela sv. prorok Jeremija podario plodnu i zdravu godinu. Istog dana litije kruže selom pevajući pesme o postojbini svog naroda.

U Goraždevcu od 2000. godine. funkcioniše jedini srpski medij u Metohiji koji predstavlja centar okupljanja mladih i informiše srpsko stanovništvo. Zahvaljujući KOSMA mreži i ostalih medijskih partnera radio Goraždevac plasira informacije iz ovog kraja i u ostale delove Srbije i regiona.

## Sport
FK Omladinac koji je osnovan 1966. Klub je funkcionisao sve do 1999 a nastavio je sa radom 2008. godine, najveći uspesi kluba su šesnaestine kupa SFR Jugoslavije gde je izgubio od FK Borac Čačak rezultatom 2:1 utakmici u Goraždevcu i učešće u trećoj državnoj ligi.

## Reference
Grkaje

**Grkaje** je naselje u opštini Leposavić na Kosovu i Metohiji. Površina katastarske opštine Grkaje gde je atar naselja iznosi 1.200 ha. Pripada mesnoj zajednici Sočanica. Selo se nalazi sa leve strane Ibra, 12 km jugozapadno od Leposavića. Kuće su locirane sa obe strane Grkajske reke. Prema položaju kuća i njihovoj međusobnoj udaljenosti spada u razbijeni tip naselja. Selo se deli na krajeve Donje i Gornje Grkaje. Nadmorska visina sela 564m. U privrednom životu stanovništvo Grkaja je upućeno na Grkajsku reku i baštovanstvo. Pod povrtarskim kulturama su niži delovi aluvijalne rečne ravni, a u najnižem pojasu u njive pod kukuruzom, voćem i senokosne livade.

## Demografija
* popis stanovništva 1948: 223
* popis stanovništva 1953: 255
* popis stanovništva 1961: 288
* popis stanovništva 1971: 227
* popis stanovništva 1981: 158 
* popis stanovništva 1991: 115

U selu 2004. godine živi 111 stanovnik. U Grkaju žive rodovi: Stefanovići, Kostići, Timotijevići, Minići, Aleksići, Vuletići, Ignjatovići, Krstići, Gvozdenovići.
Desetak

**Desetak** je naselje u opštini Leposavić na Kosovu i Metohiji. Pripada mesnoj zajednici Leposavić. Selo se nalazi 8 km zapadno od Leposavića, na severoistočnim obroncima Rogozne, sa leve strane Ibra. Po položaju spada u brdsko-planinska sela. Naziv sela je određen istorijskim motivima i potiče od reči *desetak* što je naziv za razne dažbine koje je u novcu, žitu, stoci selo moralo da plaća agama i begovima. 

## Demografija
* popis stanovništva 1948: 44
* popis stanovništva 1953: 52
* popis stanovništva 1961: 47
* popis stanovništva 1971: 34
* popis stanovništva 1981: 9
* popis stanovništva 1991: 5

U naselju 2004. godine živi 1 stanovnik i to iz porodice Barać.
Gornji Krnjin

**Gornji Krnjin** je naselje u opštini Leposavić na Kosovu i Metohiji. Površina katastarske opštine Gornji Krnjin gde je atar naselja iznosi 949 ha. Pripada mesnoj zajednici Leposavić. Naselje se nalazi sa leve strane reke Ibar, oko 4 km severozapadno od Leposavića. Ovo selo se nalazi na nadmorskoj visini od 452 metra i ima dobar geografski položaj. Asfaltni put prolazi kroz celo selo preko mostova na reci Ibru je povezano sa glavnom saobraćajnicom. Postoji verovanje da je selo dobilo naziv od muškog imena Krnjo. U pisanim dokumentima naziv ovog sela se pominje u Povelji cara Uroša od 15. jula 1363. godine. U ovom selu se nalaze ostaci *latinske crkve* što pokazuje da je selo postojalo i pre XIV veka, ali pod drugim nazivom. Do 1971. godine u selu je radila četvororazredna škola, a danas deca iz ovog sela pohađaju školu u Leposaviću. 

## Demografija
* popis stanovništva 1948: 423
* popis stanovništva 1953: 437
* popis stanovništva 1961: 430
* popis stanovništva 1971: 345
* popis stanovništva 1981: 301
* popis stanovništva 1991: 275

U naselju 2004. godine živi 275 stanovnika i broji 70 domaćinstava. Današnji rodovi su: Markovići, Arsenijevići, Sekulići, Rajovići, Simići, Pešići, Glišovići, Baraći, Aleksandrovići, Avramovići, Balovići, Jovanovići, Vulovići, Stefanovići, Radojevići, Kostovići, Kostići i Spasići.
Gulije

**Gulije** je naselje u opštini Leposavić na Kosovu i Metohiji. Pripada mesnoj zajednici Lešak. Selo se nalazi 13&nbsp;km severozapadno od Leposavića, sa leve strane reke Ibar. Selo okružuje više brda: na severu je Gulijsko brdo (553 m), na jugu Sanac (709 m), a na zapadu su Blato (736 m) i Cicul (901 m). Srednja nadmorska visina sela je 547 metara. Po položaju kuća i njihovoj međusobnoj udaljenosti naselje spada u sela razbijenog tipa. Kuće su u manjim grupama, odvojene međusobno, i čine zaseoke Drenovu i Jezerine. Do sela se iz pravca Leška može doći seoskim makadamskim putem. U nazivu sela je koren reci guli (guliti), što znači skidati koru, ljusku sa voća, povrća, drveta, odnosno ljuštiti, skidati gornji sloj sa nečega, po čemu bi se moglo zaključiti da su se nekadašnji stanovnici sela bavili guljenjem drveta pre svega lipe čiji se tanak sloj ispod kore prerađivao, kiselio u vodi i tako se pravila lika (neodrvljeno vlaknasto stablo).
Na ulazu u selo nalazi se seoska crkvica. To je stara crkvica, verovatno iz XIV veka. Crkva je obnovljena 2001. godine i predstavlja vredan spomenik kulture. Lokalno stanovništvo se bavi pretežno zemljoradnjom i stočarstvom.

## Demografija
* popis stanovništva 1948: 116
* popis stanovništva 1953: 137
* popis stanovništva 1961: 153
* popis stanovništva 1971: 143
* popis stanovništva 1981: 203
* popis stanovništva 1991: 137

U naselju 2004. godine živi 135 stanovnika i broji 26 domaćinstava. Današnji rodovi su: Minići, Milovanovići, Nešovići, Slavkovići, Milosavljevići, Jozovići, Jaćimovići, Petronijevići, Vukadinovići, Vučićevići, Veljkovići, Veljovići, Vučkovići, Nikolići, Ivanovići, Vukomanovići.
Gornji Strmac

**Gornji Strmac** je naselje u opštini Zubin Potok na Kosovu i Metohiji. Površina katastarske opštine Gornji Srmac na kojoj se nalazi atar naselja iznosi 1.162 ha. Selo je na izvorištu reke Kline, pritoke Belog Drima, ali je u tešnjoj vezi sa Ibarskim Kolašinom u čijem je sastavu uvek bilo, nego sa Drenicom i Metohijom, verovatno zbog etničkog sastava stanovništva koje je srpsko. Gornji Strmac je novo naselje i nastalo je na krčevinama šume na koje je došlo današnje stanovništvo. Selo obuhvata i zaselak Perkovac koji je nekad bio zasebno selo. Posle oslobađanja od turske vlasti mesto je u sastavu Zvečanskog okruga, u srezu mitrovičkom, u opštini crepuljskoj i 1912. godine ima 198 stanovnika, a naselje Perkovac iste godine ima 34 stanovnika.

## Demografija
* popis stanovništva 1948. godine: 192
* popis stanovništva 1953. godine: 209
* popis stanovništva 1961. godine: 222
* popis stanovništva 1971. godine: 193
* popis stanovništva 1981. godine: 127
* popis stanovništva 1991. godine: 79
Gornji Jasenovik

**Gornji Jasenovik** je naselje u opštini Zubin Potok na Kosovu i Metohiji. Atar naselja se nalazi na teritoriji katastarske opštine Gornji Jasenovik površine 499 ha. Naselje se nalazi na gornjim padinama kose koja se spušta prema Čečevskoj reci. U naselje ima tragova starijeg stanovništva, na brežuljku u Jasenovičkim Rovcima (zaseoku Jasenovika) se nalazi staro groblje i crkvina, na prostoru oko crkvine se vide ostaci starih kuća. Naselje je visokim brdom (Brankovim brdom visokim 1.037m) odvojeno od naselja sličnog imena- Donjeg Jasenovika. Naselje je povezano asfaltiranim putem, koji je izgrađen posle izgradnje akumulacije Gazivode, povezano sa glavnim magistralnim putem u Ibarskom Kolašinu Ribariće-Kosovska Mitrovica. Posle oslobađanja od turske vlasti mesto je u sastavu Zvečanskog okruga, u srezu mitrovičkom, u opštini crepuljskoj i 1912. godine ima 72 stanovnika.

## Demografija

Naselje ima srpsku etničku većinu.
Broj stanovnika na popisima:

* popis stanovništva 1948. godine: 81
* popis stanovništva 1953. godine: 93
* popis stanovništva 1961. godine: 86
* popis stanovništva 1971. godine: 99
* popis stanovništva 1981. godine: 71
* popis stanovništva 1991. godine: 55
Graničane

**Graničane** je naselje u opštini Leposavić na Kosovu i Metohiji. Površina katastarske opštine Graničane gde je atar naselja iznosi 1.471 ha. Pripada mesnoj zajednici Sočanica. Selo se nalazi na jugozapadnim obroncima Kopaonika, 10 km istočno od Leposavića. Graničane obiluje izvorskom vodom i ispašom. Srednja nadmorska visina sela je 930m. Po položaju kuća i njihovoj međusobnoj udaljenosti selo se deli na Gornje i Donje Graničane. Krajevi sela su udaljeni 400m jedan od drugog. Do sela se dolazi seoskim putem iz pravca Kijevčića. Od Kijevčića selo je asfaltnim putem povezano sa Leposavićem i važnim saobraćajnicama.

## Demografija
* popis stanovništva 1948: 232
* popis stanovništva 1953: 234
* popis stanovništva 1961: 285
* popis stanovništva 1971: 264
* popis stanovništva 1981: 211 
* popis stanovništva 1991: 153

U selu 2004. godine živi 151 stanovnik. Rodovi u selu su: Mijailovići neki danas Mihajlovići, Milenkovići, Radojičići, Milutinovići, Gaići, Miškovići, Toškovići, Jevtići, Isailovići, Simići, Vukojevići, Radosavljevići.
Guvnište

**Guvnište** je naselje u opštini Leposavić na Kosovu i Metohiji. Površina katastarske opštine Guvnište gde je atar naselja iznosi 2.065 ha. Selo se nalazi na zapadnim obroncima Kopaonika, 21 km severno od Leposavića. Po položaju spada u planinska naselja, jer je na nadmorskoj visini većoj od hiljadu metara (1012 m). Prostire se između Belog Brda, Crnatova i Gornjeg Iseva. 
Po prostornom položaju kuća selo je razbijenog tipa. Kuće su locirane na pristrancima okolnih planinskih visova i uzvišenja i grupisane u manje grupe.

Moguće je da naziv sela potiče od reči guvnište ili gumnište, što znači mesto na kojem se nalaze gumna (zaravnjeno, utabano zemljište ), što je u vezi sa rudarskim poslovima pri preradi rude.

## Demografija
* popis stanovništva 1948: 187
* popis stanovništva 1953: 298
* popis stanovništva 1961: 325
* popis stanovništva 1971: 304
* popis stanovništva 1981: 245 
* popis stanovništva 1991: 159

U selu 2004. godine živi 154 stanovnika i broji 45 domaćinstava. Današnje stanovništvo čine rodovi : Petrovići, Blagojevići, Pešići, Jovanovići, Pavlovići, Ćosići, Veljkovići, Gušovići, Vukašinovići.
Grizime

Selo **Grizime** nalazi se u opštini Kosovska Kamenica, na Kosovu i Metohiji, i udaljeno je od cetra opštine tri kilometra. Trenutno u selu živi oko 120 stanovnika, mahom starih osoba.

Do 1999. godine, selo je brojalo oko 400 stanovnika, ali su proterani od strane etničkih Albanaca, koji i dalje vrše pritisak na ostale stanovnike sela da napuste selo kako bi preuzeli kuće i zemlju.

Ne zna se tačno kada je selo nastalo. Po nekim predanjima, selo, koje se nalazi između dva manastira svetog Marka i manastira Tamnica, je bilo mesto za odmor prilom putovanja od manastira do manastira.

## Nacionalni sastav

### Popis [[1981]].

### Popis [[1971]].

### Popis [[1961]].
Desivojce

**Desivojce** () je naselje u opštini Kosovska Kamenica na Kosovu i Metohiji. Atar naselja se nalazi na teritoriji katastarske opštine Desivojce površine 1.614 ha. Selo Desivojce udaljeno je oko deset kilometara od Kosovske Kamenice u regionu Novobrdske Krive Reke. Prvi pisani pomen o srednjovekovnoj „Desivojevci“ datira iz 1435. godine. Do 1780. godine selo je bilo naseljeno srpskim stanovništvom. Na mestu Kiša (Crkva) otkopane su zidine pravoslavne crkve pored koje se još razaznaje staro srpsko groblje.

## Demografija

Naselje ima albansku etničku većinu.
Broj stanovnika na popisima:

* popis stanovništva 1948. godine: 878
* popis stanovništva 1953. godine: 945
* popis stanovništva 1961. godine: 916
* popis stanovništva 1971. godine: 991
* popis stanovništva 1981. godine: 919
* popis stanovništva 1991. godine: 868
Graždanik

**Graždanik** (*Ograđenik*) je selo u republici Srbiji, koje administrativno pripada opštini Prizren u Prizrenskom upravnom okrugu. Nalazi se u niziji severozapadno od Prizrena, u blizini pruge i magistralnog puta ka Đakovici.

## Napomena

## Povezano
* Hisar na Belom Drimu
* Dvorac Ribnik

## Vanjske veze
* Mape, aerodromi i vremenska situacija lokacija (Fallingrain)
Gotovuša (Štrpce)

**Gotovuša** () je naselje u opštini Štrpce na Kosovu i Metohiji. Atar naselja se nalazi na teritoriji katastarske opštine Gotovuša površine 1611 ha. Gotovuša se prvi put pominje u otomanskom popisu iz 1455. godine, kao veliko selo sa 64 srpske kuće i pravoslavnim sveštenikom. U selu postoji Crkva Svetog Nikole iz druge trećine XVI veka, koja se danas nalazi pod zaštitom Republike Srbije, kao spomenik kulture od izuzetnog značaja, u sklopu spomeničke celine Crkve Sirinićke župe. Ranije je verovatno bila posvećena Svetom Dimitriju ili je bio Hram Svetog Spasa. Druga gotovuška crkva je posvećena Uspenju Presvete Bogorodice. Iznad sela, u blizini stare tvrđave Zidovce, stoje tragovi neke stare crkve.

## Poreklo stanovništva po rodovima
Podaci iz 1938:

* Bugarkini (4 kuća, Sv. Petka), starosedeoci. Prezime im je dato po tome što se neko od njihovih predaka na pečalbi oženio Bugarkom.
* Kosmoćevići (18 kuća, Sv. Petka) su nepoznate starine.
* Đurđevići i Kućanovići (18 kuća, Sv. Petka) su nepoznate starine.
* Kevkići (25 kuća) i Toroćevi (23 kuća), oba sa slavom Sv. Nikole, doseljeni krajem XVIII veka iz okoline Skadra, iz sela Seroja. Pojasevi unazad za Kevkiće od doseljenja: Dobrosav 90 godina, Simeon, Milenko, Stevan.
* Projčevići (2 kuća, Sv. Nikola), doseljeni iz Pološke oblasti. Pri doseljenju su slavili Sv. Arhanđela, pa kako su bili jedini u selu s tom slavom, a siromasi, to nisu mogli da izdrže sa dočekom gostiju, te su promenili slavu i uzeli dan Sv. Nikole, koji su još neki slavili.
* Stojčevići (8 kuća, Sv. Arhanđeo), takođe doseljenici iz Pološke oblasti.
* Čantrići (24 kuća, Sv. Petka), doseljeni oko 1830. godine iz Semanja kod Kačanika. Dalja starina im je u Burniku kod Uroševca.

## Demografija

Naselje ima srpsku etničku većinu.

 
       
## Povezano
* Crkva Svetog Nikole
* Crkva Uspenja Presvete Bogorodice
* Štrpce

## Reference

## Vanjske veze
* Mape, aerodromi i vremenska situacija lokacija (Fallingrain)

__BEZSADRŽAJA__
Gramočelj

**Gramočelj** () je naselje u opštini Dečani na Kosovu i Metohiji. Atar naselja se nalazi na teritoriji katastarske opštine Gramočelj površine 452 ha. Gramočelj se prvi put pominje u Dečanskoj hrisovulji iz 1330. godine kao jedno od najbrojnijih dečanskih sela sa 90 kuća i skoro 300 muških osoba. U turskom popisu 1485. godine zapisana su 52 srpska domaćinstva na čelu sa pravoslavnim popom. Na današnjem groblju Albanaca katolika sačuvani su temelji pravoslavnog manastira, a na gramočeljskom romskom groblju mogu se videti ostaci starog srpskog groblja.

## Demografija

Naselje ima albansku etničku većinu.
Broj stanovnika na popisima:

* popis stanovništva 1948. godine: 499
* popis stanovništva 1953. godine: 590
* popis stanovništva 1961. godine: 738
* popis stanovništva 1971. godine: 877
* popis stanovništva 1981. godine: 1133
* popis stanovništva 1991. godine: 1335
Gornji Krstac

**Gornji Krstac** () je naselje u opštini Gora na Kosovu i Metohiji. Po zakonima privremenih institucija Kosova ovo naselje je u sastavu opštine Dragaš. Atar naselja se nalazi na teritoriji katastarske opštine Krstac površine 1305 ha. Gornji Krstac je goransko selo.

## Demografija

Naselje ima goransku etničku većinu.

Broj stanovnika na popisima:

* popis stanovništva 1948. godine: 242
* popis stanovništva 1953. godine: 229
* popis stanovništva 1961. godine: 247
* popis stanovništva 1971. godine: 292
* popis stanovništva 1981. godine: 415
* popis stanovništva 1991. godine: 437
Dashinoci

**Dashinoci** (srpskohrvatski: *Dašinovac*; ćirilica: Дашиновац), selo na Kosovu u općini Deçani.
 	
## Stanovništvo

## Reference
Gušavac

**Gušavac** (; do 1980 — Guševac) je naselje u opštini Kosovska Mitrovica, Kosovo i Metohija, Republika Srbija.

## Stanovništvo

 

## Reference
Dedinje (Kosovska Mitrovica)

**Dedinje** () je naselje u opštini Kosovska Mitrovica, Kosovo i Metohija, Republika Srbija.

## Stanovništvo

## Reference
Graboci i Epërm

**Graboci i Epërm** (srpskohrvatski: *Gornji Grabovac*; ćirilica: Горњи Грабовац), selo na Kosovu u općini Obiliqi.

## Stanovništvo

## Reference
Suvo Grlo (Istok)

**Suvo Grlo** lokalni naziv je i **Sogrlo** () je naselje u opštini Istok na Kosovu. Atar naselja se nalazi na teritoriji katastarske opštine Suvo Grlo površine 765 ha. Selo se nalazi u Metohijskom podgoru, petnaest kilometara od Istoka.

## Historija
Prema predanju, selo se nekada zvalo Srma Grlo po obližnjem rudniku „srme“ - srebra
U pisanim izvorima se prvi put pominje u povelji srpskog kralja Stefana Milutina, krajem 13. veka. Tada je selo bilo središte manje župe, a u njemu se nalazila crkva Sv. Bogorodice. U vreme kralja i cara Stefana Dušana, selo i crkva su priloženi hilandarskom pirgu Hrusija na Svetoj gori. Po turskom popisu iz 1485. godine, Suho Grlo je bilo središte nahije sa preko petnaest sela. Ukupno je imalo 126 srpskih kuća, tri doma sveštenika i jedan dom kaluđera. U selu je postojalo nekoliko sakralnih objekata. Najstarija suvogrlska crkva je sagrađena u vreme kralja Stefana Milutina, a bila je posvećena Svetoj Bogorodici. Verovatno iz istog vremena je i crkva Vavedenja Bogorodice. U Suvom Grlu se još nalaze ostaci crkve Sv. Nikole, crkve Sv. Arhanđela i crkve Sv. Jovana, kao i više crkvišta nepoznatog imena. Na jednom visu stoje ostaci „Kaluđerskog grada“, a u šumi su ruševine drugog starog grada. Ovo je podeljeno selo jer je deo ovog sela u opštini Srbica sa istim imenom Suvo Grlo

## Demografija
Naselje ima albansku etničku većinu.

Broj stanovnika na popisima:

* popis stanovništva 1948. godine: 603
* popis stanovništva 1953. godine: 661
* popis stanovništva 1961. godine: 722
* popis stanovništva 1971. godine: 730
* popis stanovništva 1981. godine: 980
* popis stanovništva 1991. godine: 1089
Dabisheci

**Dabisheci** (srpskohrvatski: *Dabiševac*; ćirilica: Дабишевац), selo na Kosovu u općini Priština.
	
## Geografija
Atar naselja se nalazi na teritoriji katastarske opštine Dabiševac površine 1093 ha. Selo Dabiševce je udaljeno oko 20 km od Kosovske Kamenice i oko 25 km od Prištine. 

## Historija
Selo je verovatno dobilo ime po Dabižavu, vlastelinu koji je 1354/55. godine nedaleko odatle podigao Bogorodičinu crkvu. Albanci su ovde počeli da se doseljavaju od 1730. godine. Krajem 19. veka u selu je još postajala napuštena pravoslavna crkva sa očuvanim ktitorskim natpisom.

## Stanovništvo

## Reference
Gumnište (Gnjilane)

**Gumnište** () je naselje u opštini Gnjilane, Kosovo i Metohija, Republika Srbija.

## Stanovništvo

## Reference
Graboci i Poshtëm

**Graboci i Poshtëm** (srpskohrvatski: *Donji Grabovac*; ćirilica: Доњи Грабовац), selo na Kosovu u općini Kosovo Polje.

## Stanovništvo

						
## Reference
Grnčar (Vitina)

**Grnčar** (; do 1975 — Grnčare) je naselje u opštini Vitina, Kosovo i Metohija, Republika Srbija.

## Stanovništvo

## Poreklo stanovništva po rodovima

Podaci iz 1929. godine)

**Srpski rodovi**:
* Irinići (5 k., sv. Nikola), starosedeoci.
* Krčmarovići (8 k., sv. Nikola), starosedeoci.
* Brankovići (4 k., sv. Nikola), starosedeoci.
* Niševci (6 k., sv. Nikola), vrlo stari doseljenici iz niškog kraja, po čemu im je došlo i prezime.
* Pejići (4 k., sv. Nikola), preseljeni iz Žegre oko 1850. godine.

**Albanski rodovi**:
* Rustemovići (2 k.), od fisa Gaš. Doseljeni 1878. god. kao muhadžir iz leskovačkog kraja.

**Rodovi muslimanskih Roma**:
* Hsini (1 k.) i Asanović (1 k.), seljakali se kao nadničari i kovači po mnogim selima Gornje Morave.

## Reference
Meki Do

**Meki Do** (; od 2007 — Keći Do) je naselje u opštini Zvečan, Kosovo i Metohija, Republika Srbija.

## Stanovništvo

## Reference
Građenik

**Građenik** () je naselje u opštini Kosovska Kamenica, Kosovo i Metohija, Republika Srbija.

## Stanovništvo

## Nacionalni sastav

### Popis [[1981]].

### Popis [[1971]].

### Popis [[1961]].

## Reference

## Povezano
* Opština Kosovska Kamenica
Drsnik

**Drsnik** je selo u Metohiji, autonomna pokrajina Kosovo i Metohija u Srbiji, u blizini Kline. Nalazi se 17&nbsp;km istočno od Peći.
## Historija
Drsnik je veoma staro naselje. Na brežuljku iznad sela nalaze se ostaci starog grada (Jerinina kula nad Podgrađem) na koji se, po svoj prilici, odnosi jedan zapis Konstantina Porfirogenita u njegovom poznatom traktatu „Spis o narodima“. Drsnik se tu pominje pod imenom Dostinik a pod svojim današnjim imenom se prvi put pominje u povelji Stefana Prvovenčanog iz 1199-1206. godine, kada je darovan Hilandaru. Selo se pominje još i u Dečanskoj povelji, potom u popisu oblasti Brankovića, koji su Turci radili krajem 14. veka.

U selu postoji crkva Svete Petke, koja je ranije verovatno bila posvećena Svetom Nikoli. Ne zna se kada je tačno sagrađena, ali je obnovljena sedamdesetih godina 16. veka.

U knjizi „Evropska Turska“ iz 1840. spominje se da Drsnik ima 1100 stanovnika.

U Drsniku, na mestu koje se zove Ćelije, postoji crkvište sa ostacima druge crkve.

### Novija istorija
Pre dolaska administracije Ujedinjenih nacija na Kosovo i Metohiju 1999. godine, u selu je bilo više od 200 kuća. Većinu stanovništva su činile šest velikih porodica: Šmigić ,Ribać, Dabižljević, Čekrlić, Karadžić, Vesić i Jolić. Svi su raseljeni. Prvi povratnici (uglavnom starije osobe) su se vratili u selo jula 2005. godine i obnovljeno je dvadesetak kuća, ali to nije prijateljski prihvaćeno.

## Crkva svete Petke
U centru sela se nalazi crkva Svete Petke. Ne zna se kada je tačno sagrađena, ali je obnovljena oko 1570. godine. Prethodna crkva je najverovatnije bila posvećena Svetom Nikoli.

Crkva je 1999. godine teško oštećena dinamitom, podmetanjem požara i vandalizmom.

Spolja malterisanih fasada, crkva ima kameni sokl od grubo složenog kamena i dvoslivni krov pokriven kamenim pločama. Jednobrodni hram nepodeljenog prostora zasveden je podužnim poluobličastim svodom. Oltarska apsida, spolja nepravilnog polukružnog oblika, unutra je svedena na duboku polukružnu nišu koja je preuzela funkcije časne trpeze. Đakonikon i proskomidija, osim polukružnih niša na istočnom zidu, na podužnim zidovima imaju i niše pravougaonog preseka. Dva uska prozora, jedan na južnom, a drugi na apsidalnom zidu, osvetljavaju unutrašnjost. Zidne slike sačuvane su samo na donjim površinama, obuhvatajući - uz standardni program oltara - zone sokla, stojećih figura, friz svetiteljskih poprsja u medaljonima i scene iz ciklusa Velikih praznika u koje su umetnute izabrane scene ciklusa Hristovih stradanja. U stilskom pogledu freske pokazuju siguran crtež i kolorističku raznovrsnost, pa budući da su i tehnološki na zavidnom nivou delo su iskusne zografske radionice.

U blizini sela, na mestu koje se zove Ćelije, postoji crkvište sa ostacima druge crkve.
## Reference

## Literatura
* 

## Vanjske veze
* Arhiv Srbije - Dečanska povelja
* Projekat Rastko - Spisak oštećenih crkava na Kosovu i Metohiji 
* EPRKIM Arhiva - Srpski povratnici proslavljaju seosku slavu
Drajčići

**Drajčići** je naselje u opštini Prizren u Metohiji, u Srbiji i deo je Sredačke župe. Selo ima oko 200 stanovnika srpske i muslimanske nacionalnosti.

U selu postoji crkva svetog Nikole iz XVI veka. Sačuvane su freske, ikonostas sa osam prestonih ikona i oltarske dveri, sve iz XVI ili XVII veka. Tu je i srpska škola iz 1904. godine.

## Familije
Familije u selu nose prezimena Ugrinović, Đurđević, Đorđević, Jovanović, Mihajlović, Simić, Nikolić, Spasići ...

## Poreklo stanovništva
Podaci iz 1947

Selo je 1947. godine imalo 70 kuća. Srbi pravoslavci (61 k.) i Muslimani (9 k.) ukupno= 70 kuća.
* Starinci: 19 kuća, ostali su stari doseljenici koji su se doseljavali u 17 i 18. veku iz Stare Hercegovine, od Nikšića, iz Tetovske kotline i od Prizrena.

## Reference

## Povezano
* Sredačka Župa
Dojnice

**Dojnice** je staro srpsko selo na pet kilometara od Prizrena. Prvi pisani dokumenti o postojanju ovog sela stari su više od 600 godina. Po nekim izvorima susedno selo Skorobište je nastalo odvajanjem stanovništva koje je primilo islam ali su odnosi meštana ova dva sela bili oduvek korektni i dobrosusedski. Selo je do temelja uništeno 1999. godine kada je i učinjen masakr nad 16 starijih osoba koje su ostale nakon poraza srpske vojske od NATO-a.

## Vanjske veze
Film o selu Dojnice i proslavi 600-godišnjice prvog pisanog pominjanja imena sela
Drenovac (Klina)

**Drenovac** je selo u opštini Klina, koje se nalazi na magistralnom putu Peć-Priština, udaljeno nekoliko kilometara od mesta Kline.

18. juna 1999. godine, 109 srpskih i 11 drugih porodica nealbanaca, ukupno 456 stanovnika, napustilo je selo.

## Demografija

## Reference

## Povezano
* Klina

## Vanjske veze
* Mape, aerodromi i vremenska situacija lokacija (Fallingrain)
Dobrava (Leposavić)

**Dobrava** je naselje u opštini Leposavić na Kosovu i Metohiji. Površina katastarske opštine Dobrava gde je atar naselja iznosi 348 ha. Pripada mesnoj zajednici Sočanica. Selo se nalazi 5 km južno od Leposavića, sa desne strane Dobravske reke desne pritoke Ibra. Po položaju selo pripada dolinskom tipu naselja. Ovo naselje podeljeno je na dve privredne zone: zemljoradničke ispod sela (njive i okućnice) i stočarske s livadama, pašnjacima i šumom poviše sela. Prosečna nadmorska visina sela je 529 m. Po geografskom položaju kuća i njihovoj udaljenost selo bi moglo da se podeli na gornji i donji deo. Gornji severoistočni deo nalazi se u današnjem Dobravskom polju, a donji oko magistralnog puta Kosovska Mitrovica – Raška i u saobraćajnom pogledu ima odličan geografski položaj. Taj deo sela nazvan je Jezero. Selo je starijeg postanka. 
Danas selo Dobrava pored poljoprivredne funkcije vrši i ugostiteljsku-turističku funkciju (motel «Ribnjak). Motel «Ribnjak» otvoren je 1997. godine i ima 25 ležaja. Svaka soba ima kupatilo, telefon, televizor, a higijena je ono što stvara divanosećaj za odmor. Na raspolaganju su bazeni za kupanje i prateći sportski objekti. Osim ugostiteljsko-turističke funkcije Motel «Ribnjak» vrši i proizvodnu funkciju. Ukupan kapacitet ribnjaka je oko 10tona konzumne pastrmke.

## Demografija
* popis stanovništva 1948: 129
* popis stanovništva 1953: 150
* popis stanovništva 1961: 192
* popis stanovništva 1971: 178
* popis stanovništva 1981: 189 
* popis stanovništva 1991: 218

U selu 2004. godine živi 226 stanovnika. Današnje stanovništvo čine rodovi: Bojovići, Boškovići, Vukićevići, Ćukovići- Virijevići. Doseljenici: Radomirovići, Nikolići, Banovići, Nestorovići, Ilići, Vukomanovići.